**דרישות סף וקוים מנחים למינויים והעלאות בדרגה בחוגים הקליניים**

הניסוח בלשון זכר ומכוון לנשים ולגברים כאחד

**דרישות סף:**

**כללי:**

* אישור על העסקה בהיקף של 50% משרה לפחות.
* תעודת מומחה במקצוע.
* **פרסומים:** מספר הפרסומים, איכותם ותרומת המועמד על פי הפירוט לפי הדרגה. בכל מקרה נדרש רצף בפרסומים ובעיקר בשנים הסמוכות לבקשת הקדום.
* בעת בחינת הישגי המועמד ע"י ועדת המינויים יינתנו משקל ועדיפות גבוהים יותר למחקרים המפורסמים בעיתונים עם **Impact Factor** גבוה (**IF**  מהשנה האחרונה) ו/או המדורגים ברבע העליון (1Q) של העיתונות בתחומם המקצועי. מאמרים ב 1B, שפורסמו בעיתונות ללא Impact Factor לא ייספרו במניין המאמרים הנדרשים למינוי (תכולה – מאמרים שמועד פרסומם הוא החל משנת 2015).
* למועמדים לדרגת פרופ' מן המניין/פרופ' מן המניין קליני – מזכירות וועדת המינויים תפיק

H-Index אישי ומעודכן, לכל מועמד, מאתר Scopus. נכון לינואר 2016 H-index פחות מ 20 נחשב לנמוך.

* **הוראה:** השתתפות רצופה בהוראה בציון גבוה (4 ומעלה או 32 בסקאלה הישנה).
* **תרומה לפקולטה (בעיקר למועמדים לקידום לדרגות הבכירות):** א. הנחיית תלמידים. ב. חברות בוועדות. ג. תרומה לוועדת המינויים (היענות לפניות הפקולטה). ד. השתתפות פעילה בוועדות הקבלה של הפקולטה.
* **ספירת המאמרים:** א. לפני הדיון בוועדה העליונה חובה על המועמד לעדכן את וועדת המינויים היחידתית לגבי מאמרים נוספים שהתפרסמו או התקבלו לפרסום (עדכון CV). ב. ספירת המאמרים מאז המינוי הקודם מתחילה אחרי המאמר האחרון בקטגוריה – accepted ב – CV , שהיה בפני הוועדה העליונה (הוועדה האוניברסיטאית) בעת הדיון למינוי הקודם. ג. במידה וועדת המינויים היחידתית השתכנעה כי תיק המועמד טוב מאוד, היא תמליץ בפני הוועדה העליונה, שלמינוי הנוכחי יילקחו בחשבון המאמרים המופיעים ב CV כפי שהיו בפתיחת ההליך לקידום (כך שמאמרים שנוספו במשך ההליך לקדום יוכלו לשמש לדרגה הבאה). בכל מקרה החלטת הוועדה העליונה היא הקובעת היכן יעבור הקו לקידום הבא.
* **התייחסות הפקולטה לרשימת המחברים על פי תרומתם למחקר:** א. במאמר בו תרומת המחבר הראשון והשני הנה שווה (equal contribution ) כפי שמצוין ע"י העיתון עצמו, הוועדה מצפה שלא יהיו יותר מ 2 equal contribution בהעלאה בדרגה (ושהמועמד לא בכל המקרים יהיה המחבר השני). ב. הוועדה מצפה שמנחים לעבודת מחקר יופיעו כמחברים אחרונים ברשימת המחברים. ג. במחקר בו יש 2 מנחים – הוועדה מצפה ששניהם יופיעו כמחברים האחרונים במאמר, בתרומה שווה (equal contribution ) כמופיע בעתון עצמו. בכל מקרה הוועדה מצפה שלא יהיו יותר מ 2 equal contribution בהליך העלאה בדרגה.
* **תוקף מינוי:** החל מחודש מאי 2012 תוקף המינוי לדרגות מרצה בכיר/מרצה בכיר קליני ופרופסור חבר/פרופסור חבר קליני הוא ל- 5 שנים והארכתו תיבדק בהתאם להמשך הפעילות בפקולטה ובהתאם לקריטריונים המפורטים באתר הפקולטה לרפואה.

**פירוט הקוים המנחים:**

**למרצה**

1. פרסם לפחות 8 מאמרים מדעיים בעיתונות מדעית מבוקרת **(Peer Review )** בעלת **Impact** **Factor**. המעמד מחבר ראשון ב- **4** מהעבודות לפחות.
2. הציג בכנס מדעי.
3. פעיל בהוראה בשנים שקדמו להגשת המועמדות למינוי, וזכה להערכות הוראה טובות מסטודנטים ו/או עמיתים.
4. פרסום פרשיות מקרה **(Case Reports)** בעיתונות מדעית מבוקרת תילקח בחשבון.
5. פרסום המבוסס על מטה אנליזה איכותית שהתפרסם בעיתון טוב יחשב לעבודת מחקר לצורך קידום.
6. רשימת פרסומים המתבססת על מטה אנליזה – תספק לדרגת מרצה בלבד. למינוי או לקידום לדרגות גבוהות יותר, במסלול הרגיל, על רשימת הפרסומים לכלול גם עבודות בעלות אופי של מחקר בסיסי (שאינו מבוסס על מטה אנליזה).

**למרצה במסלול הקליני (תקף רק לגבי המינויים של ביה"ס לרפואת שיניים)**

1. פרסום של לפחות 6 מאמרים מדעיים בעיתונות המקצועית המבוקרת.
המועמד הוא המחבר הראשון בשני מאמרים לפחות.
2. המועמד משתתף בהוראה באופן קבוע וזוכה להערכות הוראה טובות.
3. פרסומים נוספים (מעבר למצויין בסעיף א' לעיל) של פרשיות מקרה (case report) יילקחו בחשבון.

**למרצה בכיר (מסלול רגיל)**

1. **פרסומים:**

**1א. למינוי ראשון:** פרסם לפחות 20 מאמרים מדעיים בעיתונות מדעית מבוקרת **(Peer** **Review)** בעלת **Impact Factor**, וב-**10** מתוכם הוא מחבר ראשון או אחרון. **5** מהעבודות, בהן הוא מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום (רצוי ב Q1 ). לצורך הבהרה, מתוך 10 המאמרים כמחבר מוביל, על המועמד לפרסם לפחות 4 מאמרים בהם הנו מחבר ראשון.

**1ב. להעלאה בדרגה:** הוסיף לפחות 12 מאמרים מדעיים בעיתונות מדעית מבוקרת **(Peer** **Review )** בעלת **Impact Factor** מאז המינוי הקודם, מתוכם הוא מחבר ראשון או אחרון ב – **6** לפחות. **3** מהעבודות בהן המועמד מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום (רצוי ב 1Q).

* הערה לגבי מטה-אנליזות: פרסום המבוסס על מטה אנליזה באיכות טובה בעיתון טוב יחשב לעבודת מחקר לצורך קידום במסלול הרגיל. על רשימת הפרסומים לכלול גם עבודות בעלות אופי של מחקר בסיסי (שאינו מבוסס על מטה אנליזה).
* פרסום פרשיות מקרה **(Case Reports**) ומאמרי סקירה **(Reviews)** – יילקחו בחשבון ויקנו ניקוד נוסף.
1. **השתתפות פעילה בכנסים** – הציג עבודות כמחבר ראשון בכנסים בינלאומיים בארץ ובחו"ל, וזאת ב 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה.
2. **הוראה** – פעיל בהוראה וקיבל הערכות הוראה טובות בשנים שקדמו להגשת המועמדות למינוי.
3. **מענקי מחקר** – קבלת מענקי מחקר תחרותיים יקנו ניקוד נוסף משמעותי.
4. חבר באגודות מקצועיות בארץ ובחו"ל.
5. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד וכן תרומה מקצועית ואקדמית לפקולטה, יקנו ניקוד נוסף.

**למרצה בכיר קליני (מב"ק)**

1. **פרסומים:**

**1א. למינוי ראשון:** פרסם לפחות 20 מאמרים מדעיים בעיתונות מדעית מבוקרת **(Pee**r **Review)** בעלת **Impact Factor**, וב-**10** מתוכם הוא מחבר ראשון או אחרון. **4** מהעבודות, בהן הוא מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום. לצורך הבהרה, מתוך 10 המאמרים כמחבר מוביל, על המועמד לפרסם לפחות 4 מאמרים בהם הנו מחבר ראשון.

**1ב. להעלאה בדרגה:** הוסיף לפחות 12 מאמרים מדעיים בעיתונות מדעית מבוקרת **(Peer** **Review )** בעלת **Impact Factor** מאז המינוי הקודם, מתוכם הוא מחבר ראשון או אחרון ב – **6** לפחות. **2** מהעבודות בהן המועמד מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום.

* פרסום פרשיות מקרה **(Case Reports)** ומאמרי סקירה **(Reviews)** – יילקחו בחשבון ויקנו ניקוד נוסף.
1. **מעמד מקצועי** – בעל מעמד מקצועי מוכר בתחומו בארץ. הערכות על מצוינות קלינית ממנהל המחלקה וראש החוג.
2. **השתתפות פעילה בכנסים** – הציג עבודות כמחבר ראשון בכנסים בינלאומיים בארץ ובחו"ל, וזאת ב 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה.
3. **הוראה** – פעיל בהוראה וקיבל הערכות הוראה טובות בשנים שקדמו להגשת המעומדות למינוי. יושם דגש על מצוינות, מסירות, והקדשה להוראה.
4. חבר באגודות מקצועיות בארץ ובחו"ל.
5. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד וכן תרומה מקצועית ואקדמית לפקולטה, יקנו ניקוד נוסף.

**לפרופ' חבר (מסלול רגיל)**

1. מינוי ראשון לדרגה בכירה זו שמור בעיקר ל:

א. בעלי מינויי אקדמי מאוניברסיטה אחרת בארץ או בעולם (בד"כ מרצה בכיר או פרופ' חבר קליני) אשר עבר לעבוד במחלקה או יחידה המסונפת לפקולטה לרפואה של אוניברסיטת תל אביב.

ב. רופאים ששהו תקופה ממושכת בחו"ל וחזרו לארץ לעבוד במחלקה או יחידה מסונפת לפקולטה.

1. **פרסומים:**

**1א. למינוי ראשון:** פרסם לפחות 40 מאמרים מדעיים בעיתונות מדעית מבוקרת **(Peer** **Review)** בעלת **Impact Factor**, וב- **20** מתוכם הוא מחבר ראשון או אחרון. **10** מהעבודות, בהן הוא מחבר ראשון או אחרון, התפרסמו בעיתונים הממוקמים ברבע העליון (Q1 ) של רשימת העיתונים בתחום.

**1ב. להעלאה בדרגה:** הוסיף לפחות 20 מאמרים מדעיים בעיתונות מדעית מבוקרת **(Peer** **Review )** בעלת **Impact Facto**r מאז המינוי הקודם, מתוכם הוא מחבר ראשון או אחרון ב –**10** לפחות. **5** מהעבודות, בהן המועמד מחבר ראשון או אחרון, התפרסמו בעיתונים הממוקמים ברבע העליון (Q1) של רשימת העיתונים בתחום.

* קבלת מענק מחקר תחרותי לפי הקריטריונים של האוניברסיטה יאפשר להוריד למועמד את מספר המאמרים המקוריים (B1), ל- 18 בלבד.
* מירב הפרסומים בשנים האחרונות ממוקדים בתחום עיסוקו ומחקרו.
* הערה לגבי מטה-אנליזות: פרסום המבוסס על מטה אנליזה באיכות טובה שהתפרסם בעיתון טוב יחשב לעבודת מחקר לצורך קידום במסלול הרגיל. על רשימת הפרסומים לכלול גם עבודות בעלות אופי של מחקר בסיסי (שאינו מבוסס על מטה אנליזה).
* פרסום פרשיות מקרה (**Case Reports**) ומאמרי סקירה (**Reviews**) – יילקחו בחשבון ויקנו ניקוד נוסף.
1. **השתתפות פעילה בכנסים** – הציג עבודות כמחבר ראשון בכנסים בינלאומיים בארץ ובחו"ל, וזאת ב 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה.
2. **הוראה** – פעיל בהוראה וקיבל הערכות הוראה טובות בשנים שקדמו להגשת המועמדות למינוי.
3. **מענקי מחקר** – שותפות כ- senior investigator לקבלת מענקי מחקר תחרותיים ממקורות חוץ אוניברסיטאיים, תקנה ניקוד משמעותי נוסף.
4. חבר באגודות מקצועיות בארץ ובחו"ל.
5. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד או דוקטורט, וכן תרומה מקצועית ואקדמית לפקולטה לרפואה.

**לפרופ' חבר קליני (פח"ק)**

1. **פרסומים:**

**1א. למינוי ראשון:** פרסם לפחות 35 מאמרים מדעיים בעיתונות מדעית מבוקרת **(Pee**r **Review)** בעלת **Impact Factor**, וב- **17** מתוכם הוא מחבר ראשון או אחרון. **7** מהעבודות, בהן הוא מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום.

**1ב. להעלאה בדרגה:** הוסיף לפחות **15** מאמרים מדעיים בעיתונות מדעית מבוקרת **(Peer** **Review )** בעלת **Impact Factor** מאז המינוי הקודם, רובם בתחום עיסוקו ומחקרו, מתוכם הוא מחבר ראשון או אחרון ב –  **7** לפחות. **3** מהעבודות בהן המועמד מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום.

* פרסום פרשיות מקרה **(Case Reports)** ומאמרי סקירה **(Reviews)** בתחום עיסוקו – יילקחו בחשבון ויקנו ניקוד נוסף.
1. **מעמד מקצועי** – בעל מעמד מקצועי מוכר בארץ כגון: סגן מנהל מחלקה, מנהל יחידה מקצועית בבית החולים או מנהל שירות. הערכות על מצוינות קלינית ממנהל המחלקה וראש החוג.
2. **השתתפות פעילה בכנסים** – הציג עבודות כמחבר ראשון בכנסים בינלאומיים בארץ ובחו"ל, וזאת ב 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה.
3. **הוראה** – פעיל בהוראה וקיבל הערכות הוראה טובות בשנים שקדמו להגשת המועמדות למינוי. יושם דגש על מצוינות, מסירות והקדשה להוראה.
4. חבר באגודות מקצועיות בארץ ובחו"ל.
5. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד. תרומה מקצועית ואקדמית לפקולטה לרפואה.

**לפרופ' מן המניין (מסלול רגיל)**

1. **פרסומים:**

**1א. למינוי ראשון:** פרסם לפחות 60 מאמרים מדעיים בעיתונות מדעית מבוקרת **(Peer** **Review)** בעלת **Impact Factor**, וב- **30** מתוכם הוא מחבר ראשון או אחרון. **15** מהעבודות, בהן הוא מחבר ראשון או אחרון, התפרסמו בעיתונים הממוקמים ברבע העליון (Q1 ) של רשימת העיתונים בתחום.

**1ב. להעלאה בדרגה:** הוסיף לפחות 20 מאמרים מדעיים בעיתונות מדעית מבוקרת **(Peer** **Review )** בעלת **Impact Facto**r מאז המינוי הקודם, מתוכם הוא מחבר ראשון או אחרון ב –**10** לפחות. **5** מהעבודות, בהן המועמד מחבר ראשון או אחרון, התפרסמו בעיתונים הממוקמים ברבע העליון (Q1) של רשימת העיתונים בתחום.

* מירב הפרסומים בשנים האחרונות הנם פרי של מחקר עקבי וממוקד.
* הוכיח פיתוח תחום עניין מחקרי עקבי בעל הכרה בינלאומית.
1. **השתתפות פעילה בכנסים** – א. הציג עבודות כמחבר ראשון בכנסים בינלאומיים בארץ ובחו"ל, וזאת ב 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה. ב. הרצאות מוזמנות בכנסים בינלאומיים בחו"ל, כולל כנסים של אגודות או חברות בינלאומיות הנערכים בארץ.
2. קיבל הכרה בינלאומית לאיכות עבודתו האקדמית כגון: **Reviewer** למאמרים בעיתונות בינלאומית, חבר מערכת עיתון מדעי בינלאומי, חבר ועד של אגודה מקצועית בינלאומית, מרצה מוזמן בכנסים בינלאומיים, בעל מינוי אורח באוניברסיטאות ומכוני מחקר בחו"ל.
3. **הוראה** – פעיל בהוראה וקיבל הערכות הוראה טובות בשנים שקדמו להגשת המועמדות למינוי.
4. **מענקי מחקר** – שותף כ- senior investigator לקבלת מענקי מחקר תחרותיים ממקורות חוץ אוניברסיטאיים.
5. חבר באגודות מקצועיות בארץ ובחו"ל ופעיל במסגרת וועדות מקצועיות לאומיות ובינלאומיות.
6. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד או דוקטורט. תרומה מקצועית והשתתפות בפעילות אקדמית עקבית במסגרת הפקולטה לרפואה.

**לפרופ' מן המניין קליני (פמה"ק)**

1. **פרסומים:**

**1א. למינוי ראשון:** פרסם לפחות 55 מאמרים מדעיים בעיתונות מדעית מבוקרת **(Pee**r **Review)** בעלת **Impact Factor**, וב- **27** מתוכם הוא מחבר ראשון או אחרון. **11** מהעבודות, בהן הוא מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום.

**1ב. להעלאה בדרגה:** הוסיף לפחות 20 מאמרים מדעיים בעיתונות מדעית מבוקרת **(Peer** **Review )** בעלת **Impact Factor** מאז המינוי הקודם, רובם בתחום עיסוקו ומחקרו, מתוכם הוא מחבר ראשון או אחרון ב –  **10** לפחות. **5** מהעבודות בהן המועמד מחבר ראשון או אחרון, התפרסמו בעיתונים הממוקמים במחצית העליונה של רשימת העיתונים בתחום.

* מירב הפרסומים בשנים האחרונות הנם פרי של מחקר עקבי וממוקד.
* פרסום פרשיות מקרה **(Case Reports)** ומאמרי סקירה **(Reviews)** בתחום עיסוקו – יילקחו בחשבון ויקנו ניקוד נוסף.
1. **מעמד מקצועי** – בעל מעמד מקצועי קליני מוביל בארץ ובחו"ל, כגון: מנהל מחלקה, סגן מנהל מחלקה, מנהל שרות או מנהל יחידה מקצועית בבית חולים.
2. **השתתפות פעילה בכנסים** - הציג עבודות כמחבר ראשון בכנסים בינלאומיים בארץ ובחו"ל, וזאת ב- 5 השנים שקדמו לבקשת המינוי. סדנאות, קורסים, כנסים אד-הוק, אינם נחשבים לצורך זה.
3. **הוראה** – פעיל בהוראה וקיבל הערכות הוראה טובות בשנים שקדמו להגשת המועמדות למינוי. יושם דגש על מצוינות, מסירות, והקדשה להוראה.
4. חבר באגודות מקצועיות בארץ ובחו"ל ופעיל במסגרת וועדות מקצועיות לאומיות ובינלאומיות.
5. **תרומה לפקולטה** – הדרכת עבודות גמר של סטודנטים לרפואה ו/או הדרכת רופאים במסגרת מדעי יסוד. תרומה מקצועית והשתתפות בפעילות אקדמית עקבית במסגרת הפקולטה לרפואה.